สตรอง!!!
โดย...ทีมข่าวการเงินโพสต์ทูเดย์
13 ก.พ. 2560

โดย...ทีมข่าวการเงินโพสต์ทูเดย์
ขึ้นชื่อว่าเป็นผู้บริหารแบงก์ชาติต้องอดทน เพราะต้องดูแลทุกเรื่องของระบบการเงินครอบจักรวาล 
“พี่ดล” รณดล นุ่มนนท์ ผู้ช่วยผู้ว่าการ ธนาคารแห่งประเทศไทย (ธปท.) เหมือนจะเตรียมร่างกายมาดี ออกกำลังกายสม่ำเสมอเพื่อรับงานหนักกำกับดูแลธนาคารพาณิชย์
ตอนไปเปิดสาขาพนมเปญของธนาคารกสิกรไทยเมื่อวันก่อน ได้นอนแค่ 3-4 ชั่วโมง เพราะต้องตื่นมาขึ้นเครื่องตอนตีสี่ครึ่ง อาศัยมางีบเอาบนเครื่อง
เหมือนจะรู้ว่า ต้องตุนแรงเอาไว้ เพราะหลังจากลงเครื่องแล้วต้องมีงานตลอดเช้าจรดงานเลี้ยงค่ำ กว่าจะได้เวลาขึ้นพักผ่อนอีกทีเกือบสี่ทุ่ม 
ไม่รู้ว่านอนหลับไหม เพราะ “พี่ดล” ต้องขึ้นเครื่องบินกลับไทยไฟลต์ตีสี่ครึ่งเหมือนเดิม เพื่อกลับมาทำงานต่อ
เห็นอย่างนี้ อยากจะมอบถ้วยรางวัลผู้แข็งแกร่งที่สุดในวังบางขุนพรหมให้เลย 
สตรองนะคะ